****

**120 ÉVES KISHAMIS – HAMISSZALAG**

**Balatonfüred, 2017.június 18. vasárnap**

**VERSENYKIÍRÁS**

**A verseny szervezője:** VÍZÜGYI SPORT CLUB VITORLÁS SZAKOSZTÁLY

**RÖVIDÍTÉSEK:**

[NP] A szabály megsértése nem képezheti egy hajó általi óvás alapját. Ez módosítja az RRS

60.1(a) szabályt.

[DP] A szabály megsértéséért járó büntetés az Óvási Bizottság döntésétől függ, és akár a

kizárásnál enyhébb is lehet.

1. **SZABÁLYOK**
   1. A vitorlázás versenyszabályai 2017-2020. évekre (továbbiakban RRS)
   2. A Magyar Vitorlás Szövetség Versenyrendelkezései (továbbiakban VR) és Reklámszabályzata is.
   3. Az osztályszabályok megsértéséért járó büntetések az Óvási Bizottság döntése szerint akár a kizárásnál kisebbek is lehetnek. [DP]
   4. YS és ORC előnyszámítási előírások
2. **HIRDETÉSEK** 
   1. A résztvevő hajók kötelezhetők a Versenyrendezőség által meghatározott és biztosított hirdetés viselésére**.**
3. **JOGOSULTSÁG ÉS NEVEZÉS**
   1. **A versenyen az alábbi Versenyosztályok (II) indulhatnak, az osztályba nem sorolt hajók A YS I-II-III kategóriákban versenyezhetnek.**

|  |  |  |
| --- | --- | --- |
| (WS) ISAF elismert osztályok | |  |
| **Dragon** | | D |
| **J24-es** | | J24 |
| **Melges 24** | | Melges 24 |
| **X-35** | | X-35 |
| Nemzeti osztályok | |  |
| **Összevont cirkáló** | | saját jelzésük |
| **70-es cirkáló** | | 70 |
| **50-es cirkáló** | | V |
| **Európa 30-as** | | E |
| **30-as cirkáló** | | 30 |
| **25-ös jolle** | | C |
| **15-ös jolle** | | P |
| **Folkboat** | | F |
| **Asso 99** | | 99 |
| **8m One Design** | | (8m OD logó) |
| **Elliott 770** | | E770 |
| **Sudár Regatta** | | (Sudár Regatta logó) |
| **Sudár Sport** | | (Sudár Sport logó) |
| **Scholtz 22-es** | | S22 |
| **11m One Design** | | 11 |
| **Bavaria 32** | | Bav 32 |
| **Regina** | | RAX |
| **Nautic** | | NAU |
| **Nau 370** | | NAU370 |
| **Dolfin** | | DOL |
| *22-es cirkáló osztály,* | | 22 |
| *33-as osztály* | | 33 |
| *Elan 310* | | Elan 310 |
| **Yardstick I. csoport** | YS szám 99 és alatta |  |
| **Yardstick II. csoport** | YS szám 100-109 |  |
| **Yardstick III. csoport** | YS szám 110 és felette |  |
| **Nyílt Többtestű** | M0, M1, M2, M3 |  |
|  |  |  |

* 1. A Skiff/Libera típusú, illetve a kabin nélküli többtest ű hajók nevezése csak abban az esetben fogadható el, ha megnevezik azt a balatoni üzemeltetési engedéllyel rendelkező kísérő motorost, amely megfelelő sebességgel bír, és kellő létszám befogadásával rendelkezik a kísért hajó tekintetében, és amelynek vezetője aláírással vállalja a verseny teljes időtartama alatt a vitorlás kíséretét és mentését.

1. **A nevezés módjai, helyszínei és időtartamai az alábbiak:**
   * 1. **Előnevezés**

Az MVSZ Vihar rendszerben 2017.június 17. 18:00-ig

Helyszíni nevezés:

**2017. június 16-án**, **pénteken 18-21 óra között**, Balatonfüreden, a hajógyári kikötőben, a Tramontana Sennebogen Kupa nevezésével egy időben, valamint

**2017.június 17-én**, **szombaton 18-21 óra között** Vízügyi Sport Club telepén, Siófok, Vitorlás u.6.

Tel: Fluck Daniella +36-30-638-8751

Fluck Dóri +36+309603417

1. **DÍJAK:**
   1. A fejenkénti nevezési díjakat a nevezési módok és a születési évek szerint az alábbi táblázatok tartalmazzák.

|  |  |
| --- | --- |
| **Születési év** | **Nevezési díj** |
| **Felnőttek: -1998** | **5500** |
| **Ifjúságiak: 1999-2004** | **3000** |
| **Mocók: 2005 és azután** | **0** |

* 1. A nevezési díjak a helyszíni nevezés helyén és idejében készpénzben egyenlíthetők ki. Az előnevezésnek nem feltétele az előzetes díj kiegyenlítés fizetés.

1. **VERSENYZŐK TÁJÉKOZTATÁSA, PARTI JELZÉSEK**
   1. A Versenyrendezőség a versenyzőket a Vízügyi SC Siófoki telephelyén a klubház bejáratánál kifüggesztett hivatalos hirdetőtáblán, írásbeli közlemények útján tájékoztatja.
   2. A parti jelzéseket a Vízügyi SC siófoki kikötő felöli fő árbocán tűzik ki.
2. **VERSENYPROGRAM**
   1. A Versenyrendezőség egy túrafutam lebonyolítását tervezi.
   2. A figyelmeztető jelzés tervezett időpontja **2017. június 18-én vasárnap 9:25 óra**.
3. **VERSENYPÁLYA** 
   1. **A versenypályát és a teljesítést a 1. sz melléklet tartalmazza**
   2. A széliránytól függetlenül a felsorolt kikötők sorrendjében kell a pályát teljesíteni
   3. **A pálya 6 knts feletti szélerő esetén Balatonfüred – Balatonaliga - Siófok– Tihany**.
   4. **B pálya**  **6 knts alatti szélerő esetén Balatonfüred-Siófok-Tihany** **A pályajeleket jobb kéz felől kell kerülni. A Versenyrendezőség legkésőbb a figyelmeztető jelzéssel egyidőben felhúzott 1. -2. lobogóval jelöli teljesítendő pályát.**
4. **RAJTOLÁS**
   1. Egy rövidesen kezdődő rajteljárás esetén legalább 5 perccel a figyelmeztető jelzés előtt a hajók figyelmezetése céljából kitűzésre kerül a rajtvonalon a narancsszínű lobogó egy hangjellel.
   2. Rajtjelzések:

|  |  |  |
| --- | --- | --- |
| 9 óra 25perc | Figyelmeztető Code V | 1 hangjel |
| 9 óra 26 perc | Előkészítő Code P | 1 hangjel |
| 9 óra 29 perc | Előkészítő bevonása | 1 hangjel |
| 9 óra 30 perc | RAJT Code V bevonása | 1 hangjel |

* 1. A rajteljárás ideje alatt hátszélvitorlát vagy blistert használni tilos! Azokat csak a rajtlövést követően 3 (három) perc elteltével lehetséges használni.
  2. Tömeges korai rajtot követően a Versenyrendezőség a RRS 30.2 szabály szerint jár el.
  3. Amely hajó a rajtjelzését követő 15 percnél később rajtol, el nem rajtolt (DNS) hajóként kerül értékelésre. Ez az RRS A4 és A5 szabályának módosítása.

1. **PÁLYAJELEK**

Felfújható színes műanyag bóják, az érintett kikötők előtt 500m-re lesznek lehorgonyozva.

1. **RAJTVONAL**

A balatonfüredi móló előtt a parthoz közelebb horgonyzó versenyvezetőségi hajó narancssárga színű lobogót viselő árboca, ill. a parttól távolabb elhelyezett, felfújható színes műanyag pályajel (bója) közötti egyenes.

1. **CÉLVONAL**

Tihanyi kikötő előtt 500 méterrel lehorgonyzott versenyrendezőségi hajó narancssárga színű lobogót viselő árboca, és a színes műanyag felfújható pályajel (bója) közötti egyenes.

1. **ÉRVÉNYTELENÍTÉS, RÖVIDÍTÉS**
   1. A Versenyrendezőség a szabályosan elrajtolt versenyt időjárási viszonyokra tekintettek nem érvényteleníti, ez módosítja a 32.1 b,c pontokat. Minden hajó kormányosa egyénileg viseli a verseny feladásának vagy folytatásának felelősségét.
   2. Pályarövidítés bármely pályajelnél lehetséges.
2. **IDŐKORLÁTOZÁS**

2017. június 18-án **17,00 óráig lehet érvényesen célba futni.** A megadott időpontig célba nem ért hajókat DNF ként értékelik. Ez módosítja az RRS 35., az A4 és az A5 szabályokat.**15. ÓVÁSI HATÁRIDŐ** Óvásokat legkésőbb az utolsó hajó célba érése után 90 percen belül írásban lehet beadni a versenyirodán.

**16. HIVATALOS HAJÓK**

* 1. A hivatalos hajók RC lobogót viselnek.
  2. A rajt- és célvonalak végein álló versenyrendezőségi hajó nem tűz ki azonosító lobogót

1. **ÉRTÉKELÉS DÍJKIOSZTÓ:**
   1. **A Kishamis örökös vándordíjat a verseny yardstick alapján számított győztese nyeri el.**
   2. Hajóosztályonként 6 induló esetében az első három hajó versenyzői éremdíjazásban részesül.
   3. Értékelésre kerül valamennyi önálló hajóosztály befutási sorrendje, illetve az Összevont cirkáló, 25-ös jolle és Folkboat osztályokban a részükre kiadott előnyszámok szerint korrigált idő alapján történik az értékelés. A NH Yardstick csoportokban a részükre kiadott előnyszámok alapján.
   4. Amennyiben valamely hajóosztályban kevesebb, mint 4 egység nevez, a nevezett hajók a megfelelő YS szám alapján YS csoportban kerülnek értékelésre. A TÖBBTESTŰEK abszolút befutási sorrend alapján.
   5. A 2017.évi Beszédes József Emlékverseny szombati versenynapját követő vacsorával egybekötött baráti találkozón, 2017. augusztus 5-én.
2. **BIZTONSÁG** 
   1. A trapézt használó legénység a vízen tartózkodás teljes időtartama alatt – kivéve a ruházat cseréjére és igazítására fordított rövid időszakokat – köteles az egyéni úszóeszközt viselni. Ez módosítja az 40. szabályt Ha a versenyen a szélerősség meghaladja a 10 csomót, minden versenyző köteles az egyéni úszóeszközt viselni, akár már a kikötőből való elindulástól kezdődően a verseny teljes időtartama alatt. Ez módosítja az RRS 40. szabályt.
   2. Asso 99, Skiff, Libera típusú, illetve a kabin nélküli többtestű hajók nevezésükkor nevezzék meg azt a balatoni üzemeltetési engedéllyel rendelkező kísérő motorost, amely megfelelő sebességgel bír, megfelelő létszám befogadásával rendelkezik a kísért hajó tekintetében, és amelynek vezetője aláírással vállalja a verseny teljes időtartama alatt a vitorlás kíséretét és mentését. A kísérő motorosnak rendelkeznie kell az általános segélyhívásra és a Versenyrendezőséggel való kapcsolattartásra alkalmas VHF rádióval és mobiltelefonnal.
3. **Szavatosság kizárása**

A versenyen való részvétellel kapcsolatos, illetve annak során előforduló vagy okozott személyi sérülésekért – beleértve az esetleges elhalálozást is – és vagyoni károkért a verseny rendezője és a versenyrendezőség semmilyen felelősséget nem vállal. Minden versenyző egyéni felelőssége dönteni a versenyen való indulásról vagy annak folytatásáról (lásd RRS 4. szabály – Döntés a versenyen való részvételről) A versenyen minden résztvevő saját felelősségére vitorlázik

***Jó szelet!***

***Versenyrendezőség***

**1 sz Melléklet**

****

**Tihany**

**Balatonfüred**

**Siófok**

**Balatonaliga**

**A Kishamis támogatója:**

****